প্রিটোরিয়া, ১৮ জানুয়ারি- চার টেস্টের সিরিজ এক ম্যাচ হাতে রেখেই হেরে বসে আছে দক্ষিণ আফ্রিকা। ২২ জানুয়ারি থেকে সেঞ্চুরিয়ানের সুপার স্পোর্ট পার্কে চতুর্থ এবং শেষ টেস্টটি তাই নিছক আনুষ্ঠানিকতার। সেখানেও স্বস্তিতে থাকতে পারছে না প্রোটিয়ারা। পেস আক্রমণের প্রধান অস্ত্র ডেল স্টেইন যে চোটে পড়ে এরইমাঝে ছিটকে পড়েছেন। কাঁধের চোটই তার জন্য কাল হয়ে দাঁড়িয়েছে। তাই দলে থাকা পেসার কাগিসো রাবাডা, মরনে মরকেল, ক্রিস মরিস, কাইল অ্যাবোট এবং হার্ডাস ভিলিয়নের মধ্যে থেকে নির্বাচকদের সেরা কম্বিনেশন বাছতে হবে।